ML ออกหุ้นกู้ 700 ลบ.อายุ 3 ปี ดบ. 5% เริ่มขายรายใหญ่ 18 พ.ย.นี้
ML ออกหุ้นหู้ 700 ลบ. อายุ 3 ปี ดอกเบี้ย 5% เริ่มขายรายใหญ่ 18 พ.ย.นี้ โดยมีบล.เอเชีย พลัส เป็นผู้จัดการการจำหน่ายหุ้นกู้ หวังใช้เป็นเงินทุนหมุนเวียน
3 พ.ย. 2559

บริษัท ไมด้า ลิสซิ่ง จำกัด (มหาชน) หรือ ML ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้น มูลค่าไม่เกิน 700 ล้านบาท อายุ 3 ปี ครบกำหนดไถ่ถอนปี พ.ศ.2562 กำหนดอัตราดอกเบี้ยคงที่ 5.00% ต่อปี ชำระดอกเบี้ยทุก 3 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 18, 21-22 พ.ย. 59 มี บล.เอเชีย พลัส เป็นผู้จัดการการจำหน่ายหุ้นกู้
โดยบริษัท ทริส เรทติ้ง จำกัด จัดอันดับความน่าเชื่อถือของบริษัทที่ระดับ BBB- แนวโน้มอันดับเครดิต Stable เมื่อวันที่ 21 เม.ย.59
ทั้งนี้ บริษัทมีวัตถุประสงค์จะนำเงินที่ได้จากการเสนอขายหุ้นกู้ดังกล่าวเพื่อใช้ในการชำระหุ้นกู้ MDL16NA ที่จะครบกำหนดไถ่ถอนในวันที่ 27 พ.ย.59  และ/หรือ เพื่อชำระคืนตราสารหนี้ระยะสั้นทั้งจำนวนหรือบางส่วน และ/หรือ เพื่อจัดหาเงินทุนสำหรับเงินทุนหมุนเวียน